РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/6-23

26. јануар 2023. године

Б е о г р а д

ЗАПИСНИК

15. СЕДНИЦЕ ОДБОРА ЗА ФИНАНСИЈЕ,РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 26. ЈАНУАРА 2023. ГОДИНЕ

Седница је почела у 11,00 часова.

Седницом је председавао Верољуб Арсић, председник Одбора.

Седници су присуствовали чланови Одбора: Ана Белоица, Мирослав Кондић, Светлана Милијић, Никола Радосављевић, Александра Томић, Тијана Давидовац, Душан Бајатовић, Владимир Обрадовић, Мирослав Алексић, Ненад Митровић, Бојана Букумировић, Војислав Вујић и Розалија Екрес.

Седници је присуствовао заменик члана Одбора: Зоран Стојановић (заменик Верољуба Стевановића).

Седници нису присуствовали чланoви Одбора: Небојша Зеленовић и Драган М. Марковић, нити њихови заменици.

Седници су присуствовали и народни посланици: Тамара Миленковић-Керковић и Срђан Миливојевић.

Седници је присуствовао и Драган Бабић, из Управе за јавни дуг.

На предлог председника, Одбор је већином гласова (14 гласова за, 1 члан Одбора није гласао) утврдио следећи

Д н е в н и р е д :

1. Разматрање Предлога закона о регулисању обавеза Републике Србије према Међународном монетарном фонду на основу коришћења средстава стендбај аранжмана (Stand-by Arrangement) одобрених Републици Србији одлуком Одбора извршних директора Међународног монетарног фонда од 19. децембра 2022. године, који је поднела Влада (број 011-2879/22 од 23. децембра 2022. године), у начелу;

2. Разматрање Предлога закона о давању гаранције Републике Србије у корист UniCredit Bank Srbija a.d. Beograd, NLB Komercijalne banke A.D. Beograd и AIK banke a.d. Beograd по задужењу Јавног предузећа „Србијагас“ Нови Сад, који је поднела Влада (број 011-2963/22 од 30. децембра 2022. године), у начелу;

3. Разматрање Предлога закона о потврђивању Уговора о гаранцији (Обнова теретног возног парка Србије) између Републике Србије и Европске банке за обнову и развој, који је поднела Влада (број 011-2809/22 од 16. децембра 2022. године).

Председник је предложио а Одбор је већином гласова (13 гласова за, 1 против, 1 члан Одбора није гласао) прихватио предлог да се ради ефикаснијег рада Одбора, о свим тачкама дневног реда обави заједнички начелни и јединствени претрес, у складу са чланом 76. Пословника НС, с тим да ће се изјашњавати о свакој тачки појединачно.

Пре преласка на рад по утврђеним тачкама дневног реда, Одбор је већином гласова (14 гласова за, 1 уздржан), без примедби, усвојио записник са 14. седнице.

**1-3. ТАЧКА ДНЕВНОГ РЕДА: Разматрање Предлога закона о регулисању обавеза Републике Србије према Међународном монетарном фонду на основу коришћења средстава стендбај аранжмана (Stand-by Arrangement) одобрених Републици Србији одлуком Одбора извршних директора Међународног монетарног фонда од 19. децембра 2022. године,; Предлога закона о давању гаранције Републике Србије у корист UniCredit Bank Srbija a.d. Beograd, NLB Komercijalne banke A.D. Beograd и AIK banke a.d. Beograd по задужењу Јавног предузећа „Србијагас“ Нови Сад и Предлога закона о потврђивању Уговора о гаранцији (Обнова теретног возног парка Србије) између Републике Србије и Европске банке за обнову и развој**

Драган Бабић, из Управе за јавни дуг је укратко образложио три Предлога закона.

Када је у питању прва тачка подсетио је да је Одбор извршних директора ММФ-а у јуну 2021. године одобрио Србији макроекономски програм и програм структурних реформи за период од јуна 2021. до краја 2023. године. Сврха програма је очување макроекономске и финансијске стабилности. Аранжман је у износу од 1 898,92 милиона СПВ (специјалних права вучења).

Што се тиче давања гаранције на задуживање ЈП „Србијагас“, у питању је задуживање за финансирање текуће ликвидности у износу од 105 милиона евра и гаранција је условљена уговором од стране зајмодавца. Такође, предвиђена је и Законом о буџету за 2022. годину.

Трећа тачка дневног реда односи се на давање гаранције Европској банци за обнову и развој (ЕБРД) по основу обнове теретног возног парка Србије. ЕБРД је у новембру 2022. одобрила зајам у износу од 43 милиона евра АД „Србија карго“, намењен за обнову возног парка.

У дискусији су учествовали: Мирослав Алексић, Владимир Обрадовић, Ненад Митровић, Александра Томић, Срђан Миливојевић, Верољуб Арсић, Тамара Миленковић-Керковић и Душан Бајатовић.

Од 12,00 часова због обавеза председника Верољуба Арсића, седницом је председавао Душан Бајатовић, заменик председника.

**ПРВА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, већином гласова (9 за, 5 против), одлучио да предложи Народној скупштини да прихвати Предлог закона о регулисању обавеза Републике Србије према Међународном монетарном фонду на основу коришћења средстава стендбај аранжмана (Stand-by Arrangement) одобрених Републици Србији одлуком Одбора извршних директора Међународног монетарног фонда од 19. децембра 2022. године, у начелу.

За известиоца Одбора на седници Народне скупштине одређен је Верољуб Арсић, председник Одбора.

**ДРУГА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, већином гласова (9 за, 5 против), одлучио да предложи Народној скупштини да прихвати Предлог закона о давању гаранције Републике Србије у корист UniCredit Bank Srbija a.d. Beograd, NLB Komercijalne banke A.D. Beograd и AIK banke a.d. Beograd по задужењу Јавног предузећа „Србијагас“ Нови Сад, у начелу.

За известиоца Одбора на седници Народне скупштине одређен је Верољуб Арсић, председник Одбора.

**ТРЕЋА ТАЧКА ДНЕВНОГ РЕДА:**

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 155. став 2. Пословника Народне скупштине, већином гласова (9 за, 5 против), одлучио да предложи Народној скупштини да прихвати Предлог закона о потврђивању Уговора о гаранцији (Обнова теретног возног парка Србије) између Републике Србије и Европске банке за обнову и развој.

За известиоца Одбора на седници Народне скупштине одређен је Верољуб Арсић, председник Одбора.

Седница је завршена у 12,25 часова.

Седница је тонски снимана.

СЕКРЕТАР ПРЕДСЕДНИК

Тијана Игњатовић Верољуб Арсић